kardosdrur/scandi-wiki huggingface dataset:
Vester Terp

Vester Terp (tysk: Wester Terp) ligger i Sønderjylland og er en lille landsby i Nørre Løgum Sogn nord for Løgumkloster. Den befinder sig i Tønder Kommune og hører til Region Syddanmark. Fra Vester Terp er der godt 6 kilometer til Løgumkloster, knap 11 kilometer til Arrild og 11 kilometer til Skærbæk. 

I Vester Terp ligger den verdenskendte "Vester Terp Bypark".

Eksterne henvisninger 
Vester Terps hjemmeside . 

Lokaliteter i Tønder Kommune
TM-XML

Trade Mark Extensible Markup Language er en XML åben standard for varemærkebranchen til udveksling af varemærkeoplysninger mellem myndigheder for industrielle ejendomsrettigheder og deres partnere eller brugere.

Mål 
Det oprindelige mål var at definere XML-standarder for udveksling af varemærkeoplysninger. Under udformningen af specifikationerne og efter oprettelsen af WIPO-standard ST.66 er der kommet andre mål til:

 definere XML-standarder for varemærkemyndigheder og varemærkebranchen 
 foreslå nyttige resultater som grundlag for oprettelsen af WIPO-standarder
 definere webservice-standarder for varemærker 
 give eksempler på implementeringer og værktøjer 
 dele erfaringer, praksisser og viden 
 fremme samarbejde og harmonisering af varemærkeoplysninger og videnrepræsentationer 
 (ny) forberede det nye semantiske net for varemærkeområdet i immateriel ejendomsretligt regi.

Baggrund 
TM-XML blev defineret af en arbejdsgruppe, som blev nedsat af Kontoret for Harmonisering i det Indre Marked (Varemærker og Design) i juni 2003. 

Der er blevet offentliggjort otte udkast med henblik på bemærkninger (version 0.1 til 0.7 og 1.0 udkast), før den endelige version 1.0 Final blev offentliggjort den 26. maj 2006 på gruppens websted TM-XML.org.
 
Det er blevet foreslået, at TM-XML Version 1.0 Final anvendes som grundlag for oprettelsen af en WIPO-standard med betegnelsen ST.66, som er blevet vedtaget af Standing Committee on Information Technologies / Standards and Documentation Working Group (SCIT/SDWG) (Det Stående Udvalg for Informationsteknologier / arbejdsgruppen vedrørende standarder og dokumentation) på det 8. møde den 19.-22. marts 2007 i Geneve.

Køreplan for 2008-2010

Se også 
DS-XML : XML-standard for design / industrielt design – DS-XML hjemmeside

Eksterne links 
 TM-XML hjemmeside
 TM-XML specifikationer
 TM-XML ordbog
 TM-XML implementeringer
 TM-XML værktøjer og eksempler

 WIPO-standarder, henstillinger og retningslinjer 
 WIPO-standard ST.66 – henstilling vedrørende behandling af varemærkeoplysninger ved hjælp af XML 
 WIPO-standard ST.66 – Bilag

 KHIM, Kontoret for Harmonisering i Det Indre Marked (Varemærker og Design) 
 KHIM CTM-Download-service version 3 i TM-XML 

Åbne filformater
Flemming Eskildsen

Flemming Eskildsen (født 13. september 1948 i Dammelstrup på Djursland) har siden 2007 frem til 2013 været borgmester i Skive Kommune, valgt for Venstre. 
Flemming Eskildsen blev færdig uddannet folkeskolelærer i 1971 på Nørre Nissum Seminarium. Derefter var han soldat ved Nørre Jyske Artilleriregiment i Skive fra 1971 til 1972. Han har været ansat på forskellige skoler rundt om i landet. 

Var i perioden 1990 – 2006 borgmester i Sundsøre Kommune, og var i en periode formand for kommuneforeningen Det Skæve Danmark.

Kilder 
http://skive.venstre.dk/index.php?id=161

Lærere fra Danmark
Tidligere borgmestre fra Danmark 
Borgmestre i Skive
Borgmestre fra Venstre
MotorStorm

Motorstorm er et Playstation 3 spil, der handler om, at man kører racerløb i ørkenen med forskellige køretøjer.
Spillet er udviklet af Evolution Studios, og spillet er bygget af Havok-motoren.
I spillet skal man køre racerløb i ørkenen for at åbne nye baner og biler, det kræver dog, at du kommer på førstepladsen i alle løb, man kan dog genstarte banen, hvis det ikke lykkes.
Køretøjernes evner kan svækkes på andre underlag, end de er vant til, som f.eks. lastbiler bliver hurtigere i mudder.

Spillet udkom den samme dag som Playstation 3. En efterfølger, Motorstorm: Pacific Rift, blev udgivet i 2008.

Referencer 

Computerspil fra 2007
PlayStation 3-spil
GO-CARD postkort

GO-CARD er reklame- og kunstpostkort. De er placeret i stativer til fri afbenyttelse på landets caféer og biografer.

GO-CARD startede i 1990 i et kælderlokale på Østerbro, efter at grundlæggeren Anders Elberling havde opdaget, at cafeerne i Paris blev brugt som distributionscentraler for flyers, postkort mm. Anders Elberling udviklede, da han kom hjem fra sin ’studierejse’, grundkonceptet til det GO-CARD vi kender i dag – nemlig verdens ældste rendyrkede postkortmedie. GO-CARD distribuerer i dag mere end 30 millioner postkort om året i Danmark via cafeer, biografer, restauranter og take aways.

Ekstern henvisning 
 GO-CARD 
 Kontakt GO-CARD 

Korrespondance
Markedsføring
Otto 2.

Otto 2. kan henvise til flere regenter med dette navn:

 Otto 2. (955–983) – tysk konge og tysk-romersk kejser fra 973 til 983.
 Otto 2. (efter 1147–1205) – markgreve af Brandenburg fra 1184 til 1205.

Se også 
 Otto (navn)
 Otto 1.
Amanoreje

Amanorejen (Caridina multidentata, tidligere Caridina japonica) er en ferskvandsreje opkaldt efter akvaristen Takashi Amano.

Beskrivelse 
Hannen opnår en størrelse på ca. 3,5 cm, hvorimod hunnen kan komme helt op på 5 cm. Rejen har ikke den store farvepragt, men kan være meget varierende i farverne der spænder fra helt bleg næsten gennemsigtig/grålig, kun afbrudt af de for rejen karakteristiske mørke pletter/linjer langs siden, og til en mørkere brunlig, rødlig eller blålig farve, der mest markant hos hunnerne. Rejen er meget tolerant overfor temperatursvingninger, men trives bedst ved temperaturer mellem 20-28 °C. Amanorejen er stort set altædende, men lever primært af alger. Rejerne har en typisk levealder på 2-3 år, men nogle eksemplar kan sagtens blive over 10 år gamle i akvarier.

Rejen skifter ofte "ham" Så man vil opleve tomme rejeskaller i bunden, dette er altså ikke en død reje, men blot dens gamle exoskellet.

Amanorejen i fangeskab 
Da rejen primært lever af alger har den vundet vid udbredelse i akvariekredse, hvor den undertiden går under navnet Algereje. Således var arten en af de første rejearter, der blev udbudt i handel til almindelige akvarister. I akvariet vil rejen kunne indgå i bekæmpelse af en bred vifte af algetyper herunder også trådalger. Såfremt rejerne skal bekæmpe alger må man dog holde lidt igen med fodringen i akvariet, da rejerne først vil spise andet mere tilgængeligt foder, før de begynder at spise alger.  Amanoreje spiser flere gram alger end fx den siamesiske algeæder per gram dyr.

Rejen er som tidligere nævnt meget tolerant overfor temperatursvingninger, men også når det kommer til vandkvalitet, er rejen yderst fleksibel. Arten er således yderst let at holde i akvariet. Selve akvariet bør indrettes med grus, rigelig beplantning og trærødder. 

Lige så nem som arten er at holde, lige så problematisk er den at opdrætte, men det er gjort med succes af et par akvarister verden over. Deriblandt et par stykker i Danmark. For at larverne kan udvikles behøver de brakvand. Dette hænger sammen med at larverne i naturen efter udklækning vil blive ført med strømmen ud i havet, hvor de udvikler sig, hvorefter de søger tilbage til ferskvandsfloderne for at leve deres voksne liv og formere sig.

Udbredelse 
Amanorejen stammer fra Asien, hvor den har sin udbredelse i floder i Japan, Korea og Taiwan.

Kilder/referencer

Eksterne hevnisninger 

Akvariedyr
Ægte rejer
Nina Lobkovskaja

Nina Aleksejevna Lobkovskaja () (født ca. 1925) tjente som snigskytte i Sovjetunionens Røde hær under 2. verdenskrig hvor hun opnåede titlen løjtnant.

Nina Lobkovskaja er født i Sibirien som den ældste af fem børn, men flyttede med familien til det varmere klima i Tajikistan, da faderen døjede med dårligt helbred. Faderen var ingeniør og moderen lærer. Faderen lod sig indrullere i Den Røde Hær i 1942 og blev dræbt i slaget om Voronesj oktober samme år.

Lobkovskaja var med i et hold på 300 kvinder der blev sendt til Veshnyaki for at træne som snigskytter. Fra februar 1942 til slutningen af krigen ledede Lobkovskaja et kompagni kvindelige snigskytter, som fulgte Den Røde Hær hele vejen til Slaget om Berlin. Efter egne optegnelser nåede hun at skyde 89 tyske soldater og officerer.

Eksterne henvisninger 
 Interview  

Militærfolk fra Sovjetunionen
Kvinder i 2. verdenskrig
Russere i 2. verdenskrig
Snigskytter
Ludvig den Fromme

Ludvig den Fromme (; ) (778 – 20. juni 840) var konge af Frankerriget og Tysk-romersk kejser fra 814 til 840. Før han blev kejser, var han konge i Akvitanien fra 781 og blev sin fars medregent i 813. Som sin fars eneste overlevende søn blev han enehersker over Frankerriget ved dennes død i 814, en position han fastholdt frem til sin død med undtagelse af perioden 833–834, hvor han var afsat.

Biografi 

Han var Karl den Stores tredje og eneste overlevende søn med hans tredje gemalinde Hildegard. Ludvig blev indsat som konge i Akvitanien i 781 af sin far. Han blev sin fars medregent i 813 og efterfulgte ham som enehersker over frankerne i 814. Han fjernede straks sin fars dygtigste minister. Det var Mala, Karl Martells barnebarn, og lod sig krone på ny i Reims af pave Stefan IV. Han lod sin nevø Bernhard af Italien blinde. Bernhard havde følt sig tilsidesat ved ved delingen af riget i 817 og gjorde oprør. Samme år havde Ludvig indsat sin ældste søn Lothar som medkejser.

Ludvig den Fromme førte i 815 et felttog i Jylland, hvor han støttede en kong Harald, der var blevet fordrevet af Godfredsønnerne. De trak sig tilbage til Fyn, og frankerne trak sig hurtigt tilbage, efter at være blevet angrebet i baglandet.

Under rigsdagen i Worms år 829 opsøgtes Ludvig af to sendebud fra kongen i Svealand, som mente at hans land skulle overgå til den kristne tro. Ludvig udpegede Ansgar og hans hans medhjælper munken Witmar til at rejse til Birka.

Af hans to yngre sønner blev Pippin konge over Akvitanien, mens Ludvig fik tildelt Bayern. Senere ændrede han det til fordel for en yngre søn, han havde med sin anden gemalinde, Judith af Bayern. Hun fødte ham en fjerde søn, Karl, og han blev i 829 indsat som hersker over Allemanien. Dermed fik han sine tre ældste sønner mod sig. De gjorde oprør og fratog ham al magt.

Da Ludvig i 832 overlod Akvitanien til Karl, sendte de tre ældre sønner faren til Coiffons, efter at have besejret ham på Rotfeld ved Colmar. I Coiffons tvang Lothar ham i oktober 833 til offentlig kirketugt (pønitens).

Denne skammelige behandling af faren gjorde Pippin så forbitret, at han slog sig sammen med Ludvig mod Lothar, og 1. marts 834 blev faren genindsat som hersker. Lothar fik kun lov at beholde sin del af Italien.

Da Ludvig efter Pippins død i 838 ville foretage en ny deling af magten, så hans søn Ludvig af Bayern fik sit herredømme indskrænket, drog denne i hærtog mod sin far. Men allerede før slaget døde Ludvig og blev gravlagt i den kirke, hvor også Arnulf af Metz var bisat.

 

Konger af Akvitanien
Frankiske konger
Tysk-romerske kejsere
Karolingerne
Saltangará

Saltangará (dansk Saltangerå) er en færøsk bygd i Runavíkar kommuna på det sydlige Eysturoy. Den ligger mellem Glyvrar og Runavík og er en af de færøske bygder, der tilsammen danner den ca. 10 km lang bebyggelse fra Toftir til Glyvrar. Navnet Saltangará har rødder i norrønt: salt, angar (fjord, bugt) og å.

Saltangará blev grundlagt 1846 under navnet (ved Saltangeraa) og er i dag en bygd med nyere typehuse, mange butikker og virksomheder, samt en moderne havn. 

I Saltangará ligger blandt andet Runavíkar kommunas hovedsæde, filialer af BankNordik og alkoholmonopolet Rúsdrekkasøla Landsins samt håndarbejderforeningens butik Eysturoyar Heimavirki. 

Nede ved fjorden ligger den gamle butik "Gamli Handil", der i dag benyttes til kunstudstillinger og andre kulturelle foranstaltninger. I nærheden står der et gammelt bådehus, færøsk: neyst. Ved havnekajen ligger den gamle slup Høganes, som i dag bruges til koncerter og lignende. Høganes blev bygget i England 1885 som "James Spurgeon" og kom til Færøerne i 1917. Sluppen blev ombygget i 1948 og fik navnet "Høganes". 1984 var der planer om at ophugge skibet, men foreningen Høganes købte skibet, og restaurerede det for at bevare en del af Færøernes søfartshistorie.

Eksterne henvisninger 

 Faroeislands.dk 
 Neysten og Høganes hjemmeside  

Byer på Færøerne
Eysturoy
Kriminalassistent

Kriminalassistent er stillingsbetegnelsen for menigt politipersonale i Kriminalpolitiet.

For ansættelse som kriminalassistent kræves, at ansøgeren har gennemført den 4-årige uddannelse til politibetjent, hvilket dog normalt kun er et obligatorisk krav. Herudover forudsætter ansættelse i kriminalpolitiet normalt erfaring gennem flere års ansættelse som politiassistent i ordenspolitiet.

Politi i Danmark
Anders Kronborg (direktør)

Anders Kronborg (født 30. januar 1964 i Herning) er cand.polit..

Anders Kronborg blev cand.polit. fra Københavns Universitet i 1989, og var i 1987-1996 ansat i Finansministeriet, bl.a. som ministersekretær for Henning Dyremose og Mogens Lykketoft og som kontorchef. Fra 1996-1999 var han underdirektør for DR TV, og i 1999-2001 direktør samme sted. I 2001 rykkede han til Pilestræde for at blive administrerende direktør for Berlingske Tidende og koncernfinansdirektør i Det Berlingske Officin, hvilket han var frem til 2004, hvor han blev økonomidirektør for TV 2.

Da Per Mikael Jensen fratrådte som administrerende direktør for TV 2 i august 2007, blev Anders Kronborg konstitueret som direktør. Han udtalte offentligt, at han ønskede at fortsætte i stillingen. Bestyrelsen valgte dog i stedet Merete Eldrup, og få dage efter offentliggørelsen heraf meddelte Anders Kronborg, at han ville forlade TV 2 til fordel for et job som direktør(Vice Precident som i Danmark er direktør) hos Metro International i London, hvor Per Mikael Jensen netop var tiltrådt som administrerende direktør.

Økonomer fra Danmark
Erhvervsfolk fra Danmark
Personer fra Herning
Embedsmænd fra Danmark
Ansatte ved TV 2
Personer i Kraks Blå Bog
Need for Speed: Hot Pursuit 2

Need for Speed: Hot Pursuit 2 er et bilspil udgivet af EA Games i 2002, og var det første spil i Need for Speed-serien til Playstation 2.

Løbene 
Her er en liste over de spil, der er med i spillet.

Sprint: Et langt løb, hvor du skal komme fra det ene punkt, til det andet.

Tidsløb: 3 runder i dette løb, hvor det gælder om, at slå den afsatte tid, for at få guld/sølv/bronze.

"Knockout"": Den kører, som når målstregen sidst, ryger ud!
Løbet fortsætter, indtil der kun er en kører.

Turnering: Et antal løb, hvor du vinder, ved at have indsamlet flest point, i slutningen af turneringen.

Politikører: I dette løb, vælger spilleren en politibil, hvorefter det er meningen, at stoppe biler, der kører for hurtigt.

Spilleren kan tænde og slukke for sirenen, og tilkalde forstærkning. Du fanger de hurtige billister, ved at støde ind i dem gentagne gange, hvorefter du kan arrestere dem.

Frit løb: Her kan du køre, som du vil. Du kan selv bestemme, om der skal være trafik, politibiler, eller kun dig, lige ud ad landevejen.

Eksterne henvisninger 
 

Computerspil fra 2002
Hot Pursuit 2
GameCube-spil
PlayStation 2-spil
Xbox-spil
Windows-spil
Ruslands oblaster

Rusland er opdelt i 85 føderale enheder (, ), af hvilke 46 er kategoriseret som oblast ():

Oblasterne i Rusland er nummereret 1-47, hvor nummer syv er udeladt, da Tjita oblast er fusioneret med Zabajkalskij kraj.
Goethe-instituttet

Goethe-Instituttet er Forbundsrepublikken Tysklands kulturinstitut i udlandet. Hovedsædet er i München. Der er afdelinger 13 tyske byer og 134 afdelinger i 82 lande.
Instituttets formål er at fremme viden om tysk sprog og kultur og den formidler et omfattende tysklandsbillede ved hjælp af information om det kulturelle, samfundsmæssige og politiske liv i Tyskland. 
Grundlaget for instituttets arbejde er et åbent tysk samfund og en levende tysk kultur.

Instituttet har fået sit navn efter den tyske digter Johann Wolfgang von Goethe. I Indien hedder de fleste afdelinger "Max Müller Bhavan", opkaldt efter den kendte tyske Indolog Max Müller.

Organisation 
Det retslige grundlag for Goethe-Institut er vedtægterne fra den 21. september 2000, hvor der blev vedtaget på medlemsforsamlingen at vælge præsidium og bestyrelse. Medlemmerne er repræsentanter fra Tysklands regering, Bundestagmedlemmer, delstatsregeringerne og personer fra kulturlivet. Præsidiet består af præsidenten, seks medlemmer valgt af medlemsforsamlingen, to repræsentanter henholdsvis fra det tyske udenrigs og finansministerium og tre medlemmer valgt af de ansatte.

Historie 
Goethe-Institut blev 1951 efterfølger af det i 1925 grundlagte "Deutschen Akademie". Oprindelig var det akademiets hovedopgave at uddanne udenlandske tysklærere i Tyskland. 1953 begyndte de første sprogkurser, og samme år overtog Goethe-Institut opgaven at fremme tysk som fremmedsprog. 1959–1960 blev alle tyske statslige kulturinstitutioner uden for Tyskland en del af Goethe-Institut.

I begyndelsen af 1970erne i sammenhæng med kulturarbejdet i den tyske udenrigspolitik under Willy Brandt fik Goethe-Institut en endnu større betydning. 1976 blev der underskrevet en grundtraktat med det tyske udenrigsministerium. 1980 blev der besluttet at man skulle tage mere hensyn til de større tyske byer og til de tyske universiter. 
Efter Jerntæppets fald i 1989 udvidede Goethe-Institut sine aktiviteter i Østeuropa med grundlæggelse af mange nye afdelinger. I 2004 åbnede instituttet et informationscentrum i Pyongyang, Nordkorea.

Danmark 
I København er Goethe-Institut Dänemark ansvarlig for hele landet inklusive Færøerne og Grønland.

Eksterne henvisninger 
 Goethe-Institut Deutschland 
 Goethe-Institut Dänemark

Tysk kultur
Tysk sprog
Organisationer fra Tyskland
Ulm

Ulm er en by ved Donaufloden i den tyske delstat Baden-Württemberg med 120.000 indbyggere (pr. 2006). De nærmeste storbyer er Augsburg og Stuttgart.

Trafikforbindelser 
Ulm er et jernbaneknudepunkt med direkte forbindelser til Stuttgart, München, Friedrichshafen, Donaueschingen, Oberstdorf, Regensburg og Aalen. Byen ligger ved autobahn A 7 (Flensborg-Tirol) og A 8 (Karlsruhe-Salzburg).

Seværdigheder 

Domkirkens tårn er med sine 161 m verdens højeste kirketårn. (Danmarks højeste do. er Århus Domkirkes på 102 m). Ad 768 trappetrin er der adgang til en etage i 143 meters højde med udsigt ud over byen.

Kendte personer

Født i Ulm 
 Albert Einstein (1879–1955), fysiker
 Hildegard Knef (1925–2002), sanger
 Uli Hoeneß (1952-), fodboldspiller og pølsefabrikant
 Claudia Roth (1955-), politiker

Levet i Ulm 
 Erwin Rommel (1891–1944), officer
 Herbert von Karajan (1908–1989), dirigent
 Hans Scholl (1918–1943), medlem af Weiße Rose
 Sophie Scholl (1921–1943), medlem af Weiße Rose
 Alexander Kluge (1932-), filminstruktør
 Edgar Reitz (1932-), filminstruktør

Eksterne kilder/henvisninger 

 
Byer ved Donau
Byer i Baden-Württemberg
Frie rigsstæder
Tenacious D

Tenacious D er en amerikansk duo bestående af Jack Black og Kyle Gass. De har udgivet tre albummer - og på alle tre spiller Foo Fighters-frontmanden og tidligere Nirvana-trommeslager Dave Grohl trommer.

De modtog en Grammy Award for Best Metal Performance ved prisuddelingen den 8. februar 2015.

Medlemmer 
 Jack Black – Vokal, guitar (1994 -)
 Kyle Gass – Vokal, guitar (1994 -)

Studio 
 Dave Grohl - Trommer (2001- )

Diskografi 

 2001: Tenacious D
 2006: The Pick of Destiny
 2012: Rize of the Fenix
 2018: Post-Apocalypto

Filmografi 
 The Pick of Destiny, som Dave Grohl har spillet Satan i.

Referencer

Eksterne henvisninger 

 
 

Musikgrupper fra USA
Etableret i 1994
Har spillet på Roskilde Festival
Melodisk black metal

Melodisk black metal er en undergenre af black metal. Melodisk black metal er en musikalsk stilart som klassificeres efter flere nøgleaspekter. Stilen bruger typiske black metal-effekter, såsom growlede eller skrigende vokaler, blast beats og voldsomt forvrængede guitarer. Musikstilen er dog anderledes end black metal på flere måder. Melodisk black metal er oftest langsommere, og sangene har en mere defineret struktur, selvom de generelt ikke har noget omkvæd. Der bruges tunge guitarriffs igennem hele sange, selvom der også ofte indarbejdes passager med en ren guitarlyd, og ofte også guitarsoli.

Genren har sine rødder i sortmetal og melodisk dødsmetal. Melodisk black metal forveksles somme tider med gothic metal, doom metal og symfonisk sortmetal på grund af ligheder i stilarterne (langsomt tempo, ofte brugte death grunts, rene guitarer, definerede strukturer), som resulterer i den forkerte genreklassifikation og overlapper for mange bands og album (specielt med symfonisk sortmetal).

Melodisk black metal-sange har oftest typiske strukturer og egenskaber. En sang består typisk af harmoniske mol-skalaer, som ofte modulerer voldsomt mellem mol-akkorder med tredjedele (f.eks. F♯m-Am-Cm, osv.) Mange af sangene indarbejder tunge guitar powerakkorder, men ulig almindelig sortmetal, har sangene i det mindste en vis kontrol over lydstyrken, hvilket gør det muligt for musikken at blande sig uden at være for meget "støj". Sangene begynder normalt med en melodisk introduktion, ofte en ren guitar eller keyboard, og bevæger sig ofte videre til en mere aggressiv og forvrænget lyd efterhånden som sangen skrider frem. I modsætning til almindelig sortmetal, har melodisk black metal-kompositioner, oftest, meget klart definerede broer. Sange går generelt fra introduktion til verse til præ-omkvæd til omkvæd til verse til præ-omkvæd til omkvæd og så til en bro. I broen kan musikken blive meget blød, og lyder ofte ikke særlig meget som sortmetal. Broen går dog tilbage til et verse eller sortmetal-lyden med en hurtig og uventet drejning.

I modsætning til almindelig sortmetal, drejer melodisk black metal oftest om en dyb struktur og tilgængelighed. De tekstmæssige temaer og generelle attributter kommer dog stadig fra sortmetal, og den melodiske sortmetals teksttemaer er da også oftest de samme som almindelig sortmetal (selvom mange melodisk black metal-bands ikke er lige så voldsomt anti-kristne). Ligesom de fleste sortmetal-bands, er teksterne oftest meget aggressive. 

Melodisk black metal er for størstedelen forblevet et undergrundsfænomen. Genrens mest populære bands er relativt ukendte, med et par få undtagelser, deriblandt Cradle of Filth og Dimmu Borgir.

Musikgenrer
Black metal
Samuli Miettinen

Samuli Miettinen var den første bassist for det finske metalband Children of Bodom fra dengang de stadig hed "Inearthed". Han kom som den første musiker med i bandet kort til efter det blev dannet af Alexi Laiho og Jaska Raatikainen i 1993.
Miettinen spillede bas på bandets første demoplade, Implosion Of Heaven, og stod nævnt som bassist på deres anden demoplade, Ubiguitous Absence of Remission, selvom det reelt set var Laiho som spillede bassen, da Miettinen forberedte sig på at flytte til USA med sin familie.

Samuli Miettinen skrev teksten til alle bandets sange på Implosion Of Heaven og Ubiquitous Absence Of Remission, samt teksten til nummeret "Homeland" fra den tredje demo, Shining, som først blev udsendt efter han forlod bandet i 1995.

Eksterne henvisninger 
 

Musikere fra Finland
Bassister
Children of Bodom